open-index/open-wikipedia-markdown huggingface dataset:
Allen Toussaint

**Allen Toussaint** (14. tammikuuta 1938 – 9. marraskuuta 2015) oli yhdysvaltalainen muusikko, lauluntekijä ja tuottaja, josta tuli yksi merkittävimpiä nimiä New Orleansin R&B-piireissä. Monet hänen lauluistaan tunnetaan niistä tehdyistä useista coverversioista; näitä ovat muiden muassa "Working in the Coalmine", "Ride Your Pony", "Brickyard Blues", "Get Out My Life Woman" ja "Everything I Do Gonna Be Funky".

Toussaint teki musiikkia muiden muassa Elvis Costellon, Neil Youngin, Eric Claptonin sekä monien jazzmuusikoiden kanssa.

Toussaint hyväksyttiin Rock and Roll Hall of Fameen vuonna 1998. Hän käytti myös peitenimeä Naomi Neville. Yksi esimerkki tällaisesta laulusta on "Ruler of My Heart", jonka levytti Irma Thomas ja myöhemmin Otis Redding nimellä "Pain in My Heart".

Toussaint sai Grammy-palkinnot Elvis Costellon kanssa tehdystä albumista *River in Reverse* 2007 sekä albumistaan *The Bright Mississippi* 2010.

Toussaint vieraili Pori Jazz -festivaaleilla 1994. Helsingin juhlaviikoilla hän antoi soolopianokonsertin 2011.

Hän kuoli 77 vuoden iässä Madridissa Espanjassa ollessaan kiertueella.

## Diskografia
* The Wild Sound of New Orleans (1958)
* Toussaint (1971, aka From A Whisper To A Scream)
* Life, Love and Faith (1972)
* Southern Nights (1975)
* Motion (1978)
* I Love A Carnival Ball, Mr Mardi Gras Starring Allen Toussaint (1987)
* Connected (1996)
* A New Orleans Christmas (1997)
* Allen Toussaint's Jazzity Project: Going Places (2004)
* The Bright Mississippi (2009)
* American Tunes (2016)

## Lähteet

## Aiheesta muualla

* Allen Toussaintin muistokirjoitus Helsingin Sanomissa
Ljubov Zabolotskaja

**Ljubov Sergejevna Zabolotskaja** (s. 2. huhtikuuta 1956, Sardyk, Kirovin alue) () on Neuvostoliittoa edustanut entinen maastohiihtäjä, viestin MM-hopeamitalisti.

Zabolotskaja hiihti toisen osuuden 4 × 5 kilometrin MM-hopeaa voittaneessa Neuvostoliiton joukkueessa Oslossa 1982. Joukkueen muut jäsenet olivat Ljubov Ljadova, Raisa Smetanina ja Galina Kulakova. Norja voitti kultaa 13,7 sekunnin erolla.

Zabolotskaja kilpaili Neuvostoliiton maajoukkueessa vuosina 1978&ndash;1985. Urheilu-uransa jälkeen hän on työskennellyt Moskovan fysiikan ja teknologian instituutissa.

## Lähteet
*Hiihdon MM-kilpailujen tulokset 

## Aiheesta muualla
*
Irma Thomas

**Irma Thomas** (s. 18. helmikuuta 1941) on yhdysvaltalainen soul- ja R&B-laulaja. Hänen ensimmäinen singlensä "You Can Have My Husband (But Don't Mess With My Man)" ilmestyi maaliskuussa 1960 ja nousi Billboardin R&B-listan 22. sijalle.

Thomas syntyi Ponchatoulassa, Louisianassa, mutta on luonut uransa New Orleansissa. Pian Ron-levymerkillä julkaistun ensisinglen menestyksen jälkeen hän siirtyi Minit Recordsille ja teki yhteistyötä lauluntekijä-tuottaja Allen Toussaintin kanssa muiden muassa lauluilla "It's Raining" ja "Ruler Of My Heart". Jälkimmäisestä teki hieman myöhemmin oman versionsa Otis Redding nimellä "Pain In My Heart".

Vuonna 1963 Thomas siirtyi suuremmalle Imperial-levymerkille, ja seuraavana vuonna ilmestynyt, Los Angelesissa levytetty single "Wish Someone Would Care" oli hänen uransa suurin kaupallinen menestys, sillä se nousi Billboardin pop-listan sijalle 17. Muita tunnettuja vuosien 1964-66 Imperial-levytyksiä olivat mm. "Break-a-Way" (levyttäneet myös mm. Tracey Ullman), "Anyone Who Knows What Love Is (Will Understand)", "Time Is On My Side" (levyttäneet aiemmin Kai Winding, myöhemmin Rolling Stones) ja "Take A Look". Thomas levytti myöhemmin 1960- ja 1970-luvuilla useille muillekin levymerkeille, mutta kaupallinen menestys jäi kuitenkin vähäiseksi. Yksi näistä myöhemmistä levytyksistä on Canyon Recordsille tehty single *[[Save a Little Bit for Me]]*. 

Thomas esiintyy ja levyttää edelleen. 1980-luvun puolivälistä lähtien hän on julkaissut toistakymmentä albumia Rounder-levymerkillä. Hän on käynyt konsertoimassa Suomessa 1994, 2006 ja 2007.

Irma Thomas sai ensimmäisen Grammy-palkintonsa vuonna 2007, kun ura oli kestänyt yli 45 vuotta, albumillaan *After the Rain*. Ensimmäinen ehdokkuus oli ollut vuonna 1991.
Solistiyhtye Suomi

**Solistiyhtye Suomi** oli tanssimusiikkia soittava yhtye, joka perustettiin 1980-luvun alussa. Solistiyhtye Suomen alkuperäiset jäsenet olivat Pekka Hartonen (basso ja laulu),  Kalervo "Randy" Korlin (harmonikka ja laulu) sekä Lassi Marttila (rummut ja laulu). 
Tunnetuksi yhtye tuli esittämällä omia sovituksiaan jo aiemmin julkaistuista iskelmäkappaleista, joista vanhimmat olivat 1930-luvulta. Tunnetuimpia yhtyeen esittämiä kappaleita ovat mm. ”Mahtava peräsin ja pulleat purjeet”, "Sheila" ja ”Rilluttele yö”. Yhtyeen kappaleet olivat usein humoristisia.

## Toiminta

Yhtyeen ensimmäinen LP-levy "Solistiyhtye Suomi" julkaistiin 1981.

1990-luvulle tultaessa yhtye lopetti toimintansa alkuperäisessä kokoonpanossa. Kvartetiksi muuttunut Solistiyhtye Suomi julkaisi vuonna 1991 CD-albumin "Viisastenkerho". Levyltä julkaistu "Kallen valssi" -single soi noihin aikoihin paljon radiossa. Uudistuneen yhtyeen jäsenet olivat Pekka Hartonen (basso ja laulu), Lassi Marttila (rummut ja laulu), Martti Honkanen (harmonikka ja laulu) sekä Markku Rönkkö (harmonikka ja laulu).

Vuodet 1993–1999 Solistiyhtye Suomi vietti täydellistä hiljaiseloa. Vuonna 2000 se aloitti taas toimintansa ja samana vuonna julkaistiin CD-levy "Elämän Tsa Tsa Tsa".
Pekan ja Randyn lisäksi yhtyeessä soittivat Pasi Suikkanen harmonikka, laulu ja Petri Parkko rummut.  

Hartosen sydänleikkauksen ja sitä seuranneen aivoinfarktin jälkeen yhtye lopetti toimintansa vuonna 2005.

Randy Korlin kuoli sydänkohtaukseen kotonaan Espanjassa 20. heinäkuuta 2005.

## Diskografia
### Studioalbumit
* 
* 
* 
* 
* 
* 
* 
* 
* 
* 
* 
* 
* Solistiyhtye Suomi & Pekka Hartonen: 

### Kokoelmat
* 
* 
* 
* 
* 
* 
* Veikko Lavi & Solistiyhtye Suomi: 
* 

## Lähteet

## Aiheesta muualla
*  Äänitearkisto kattaa tiedot vain vuoteen 1999 saakka.
Juha-Matti Iivarinen

**Juha-Matti (Juha) Iivarinen** (11. marraskuuta 1983) on suomalainen lentopalloilija. Hän pelaa kaudella 2013–2014 hakkurina Puijo Wolleyssa ykkössarjassa. Kaudella 2012–2013 hän pelasi Maaningan Mahdissa miesten kakkossarjassa.

Kaudella 2007–2008 Iivarinen pelasi Pielaveden Sammossa SM-liigassa.

## Lähteet
Nisos

**Nisos** () oli kreikkalaisessa mytologiassa Megaran kuningas yksi neljästä Pandion II:n, Ateenan kuninkaan, pojasta.

Metion, Nisoksen setä, oli kaapannut vallan Pandion II:lta. Tämän pojat – Nisos, Aigeus, Pallas ja Lykos – palasivat kuitenkin isänsä kuoleman jälkeen Ateenaan ja ottivat vallan takaisin itselleen. He ajoivat Metionin pojat pois kaupungista, asettivat Aigeaan valtaistuimelle ja jakoivat hallinnon keskenään. Aigeaasta tuli Ateenan ja Nisoksesta Megaran kuningas.

Nisos oli naimisissa Abrotan kanssa, ja tämän kuoltua hän määräsi kaikki megaralaiset naiset käyttämään samanlaisia vaatteita kuin hänen edesmennyt puolisonsa oli käyttänyt. Heidän tyttäristään Eurynome synnytti Poseidonille pojan, Bellerofonin, josta tuli kuuluisa Kreikan sankari, kun taas Skylla aiheutti oman kuolemansa. 

Minos, Kreetan kuningas, hyökkäsi Nisoksen valtakuntaan Ateenan sodan aikana, joka oli saanut alkunsa hänen poikansa Androgeuksen kuolemasta. Nisosta kuitenkin varjeli vaaroilta hänen purppurainen hiuskiharansa. Eros kuitenkin sai hänen tyttärensä Skyllan rakastumaan Minokseen. Ensimmäisen version mukaan Minos houkutteli kultaisella kaulanauhalla Skyllan pettämään ja murhaamaan isänsä. Toisessa versiossa Skylla ihastui Minokseen etäältä, ja katkaisi isänsä kiharan ja esittelee sen rakkaalleen. Minos kuitenkin kauhistui tekoa ja kutsui Skyllaa kunniattomaksi. Kun Minoksen alukset nostivat purjeensa, Skylla yritti kiivetä yhden niistä kannelle. Jumalat olivat kuitenkin muuttaneet hänen isänsä haukaksi, joka riensi repimään tytärtään kappaleiksi nokallaan. Kauhuissaan Skylla päästi irti ja muuttui itsekin linnuksi.

## Lähteet
Lasse Räisänen

**Lasse Räisänen** (s. 6. marraskuuta 1989) on suomalainen lentopalloilija, joka on voittanut hopeaa lentopallon SM-liigassa kaudella 2007–2008 ja Suomen Cupin 2007 Pielaveden Sampon väreissä. Kaudella 2007 Räisänen voitti beach volleyssa alle 21-vuotiaiden SM-pronssia.

## Lähteet
Dünyayı Kurtaran Adam

**Dünyayı Kurtaran Adam** on vuonna 1982 ilmestynyt turkkilainen tieteiselokuva. Elokuvan ohjasi Çetin İnanç, tuotti Mehmet Karahafiz ja käsikirjoitti Cüneyt Arkın, joka myös esiintyy elokuvan pääosassa. Arkinin ohella pääosissa nähdään myös Aytekin Akkaya, Füsun Uçar ja Hüseyin Peyda. 

1980-luvulla turkkilainen elokuvateollisuus pyrki tekemään vastineita monille länsimaissa menestyneille elokuville, minkä takia *Dünyayı Kurtaran Adamin* juoni on saanut vaikutteita yhdysvaltalaisilta tieteiselokuvista, erityisesti *[[Tähtien sota (alkuperäinen elokuva)|Tähtien sodasta]]*. *Dünyayı Kurtaran Adam* on tullut tunnetuksi siitä, että elokuvassa on lainattu tekijänoikeuksia rikkoen runsaasti kuvamateriaalia *Tähtien sodasta*, ja elokuvan soundtrackin kappaleet ovat peräisin muiden muassa *[[Apinoiden planeetta|Apinoiden planeetasta]]*, *[[Kadonneen aarteen metsästäjät|Kadonneen aarteen metsästäjistä]]* ja *[[Kuuraketti|Kuuraketista]]*. Elokuva on noussut sekavan leikkauksensa, heikkolaatuisten erikoistehosteidensa ja erityisesti muista elokuvista lainatun kuvamateriaalin ja musiikin ansiosta tieteiselokuvien harrastajien keskuudessa kulttimaineeseen.    

*Dünyayı Kurtaran Adamin* tapahtumat sijoittuvat tulevaisuuteen, jossa avaruusseikkailijat Murat ja hänen kumppaninsa Ali joutuvat avaruustaistelun päätteeksi syrjäiselle aavikkoplaneetalle. Planeetan pinnalla Murat ja Ali liittoutuvat paikallisten luolaihmisten kanssa ja päättävät yhdessä kukistaa pahan velhon, jonka suunnitelmana on valloittaa maapallo.

## Näyttelijät

## Aiheesta muualla
*
FIFe

**FIFe** (Fédération Internationale Féline) on kansainvälinen kissaliittojen kattojärjestö. FIFen kanssa yhteistyötä tekevät jäsenliitot noudattavat yhdessä yhteisiä rotumääritelmiä, kasvattajanimi-, näyttely-, tuomari- ja tuomarioppilassääntöjä. FIFen kotipaikka sijaitsee Luxemburgissa ja virallisina kielinä käytetään englantia, saksaa ja ranskaa. Suomessa FIFen jäsenliittona toimii Suomen Kissaliitto ry.

## Katso myös
* Luettelo kissaroduista

## Lähteet
*
*
Aya Matsuura

**Aya Matsuura** (s. 25. kesäkuuta 1986 Himeji, Hyōgon prefektuuri, Japani) on japanilainen laulaja ja näyttelijä. Hänen taiteilijanimensä on *Ayaya*. Hän on Hello! Projectin sooloartisti. Ayaya pääsi Hello! Projectin jäseneksi vuonna 2000 Morning Musumen 4:nnen generaation karsinnoista.

Aya on vaikuttanut seuraavissa ryhmissä:
* **Hello! Project ryhmät**
** Nochiura Natsumi (2004–)
** Gomattou (2002–2003)
** Hello! Project Akagumi (2005)
** DEF.DIVA (2005–) 
** GAM (2006–)
* **Hello! Projectin sekoitusryhmät**
** 3nin Matsuri (2001)
** Odoru 11 (2002)
** SALT5 (2003)
** H.P. All Stars (2004)

## Diskografia

* First Kiss
* T.W.O 
* X3
* Naked Songs
* Double Rainbow
* Omoi Afurete

## Filmografia
### Elokuvat
* *[[The Blue Light]]* (2003)
* *[[Sukeban Deka: Codename = Asamiya Saki]]* (2006)
* *Aya 5: the magic of Winter: Aya Matsuura* (2008)

## Aiheesta muualla

* Ayan virallinen profiili Hello!Projectin nettisivuilla
Skylla (Nisoksen tytär)

**Skylla** (, ) oli kreikkalaisessa mytologiassa Nisoksen, Megaran kuninkaan, tytär. Hänen isänsä harmaiden hiusten keskellä oleva purppurainen hiussuortuva turvasi tämän aseman valtakunnan johdossa.

Minos, Kreetan kuningas, hyökkäsi Nisoksen valtakuntaan Ateenan sodan aikana, joka oli saanut alkunsa hänen poikansa Androgeuksen kuolemasta. Eros kuitenkin sai hänen tyttärensä Skyllan rakastumaan Minokseen. Ensimmäisen version mukaan Minos houkutteli kultaisella kaulanauhalla Skyllan pettämään ja murhaamaan isänsä. Toisessa versiossa Skylla ihastui Minokseen etäältä, ja katkaisi isänsä kiharan ja esitteli sen rakkaalleen, joka valtasi Megaran. Minos kuitenkin kauhistui tekoa ja piti Skyllaa kunniattomana.

Yhden version mukaan, kun Minoksen alukset nostivat purjeensa, Skylla yritti kiivetä yhden niistä kannelle. Jumalat olivat kuitenkin muuttaneet hänen isänsä haukaksi, joka riensi repimään tytärtään kappaleiksi nokallaan. Kauhuissaan Skylla päästi irti ja muuttui itsekin linnuksi. Toisessa versiossa Skylla muuttui kalaksi, jota merikotkaksi muutettu isä yrittää pyydystää repiäkseen sen kynsillään. Kolmannessa Minos sitoi Skyllan laivansa keulapuuhun ja hukutti tämän.

## Lähteet
Plurale tantum

**Plurale tantum** () on latinankielinen sanonta, joka tarkoittaa substantiiveja, joilla on lähtökohtaisesti vain monikkomuoto. Plurale tantum -sanoja on monissa kielissä, kuten englannin *scissors* ja *pants*, ruotsin *inälvor*.

Suomen kielen plurale tantum -sanoja ovat esimerkiksi sakset, housut, häät, hautajaiset, tikkaat jne. Nämä sanat esiintyvät yksiköllisinä vain yhdyssanan alkuosassa, esim. hääjuhla, tikasauto.

Plurale tantumin vastakohta on singulare tantum.

## Lähteet
Jean-François Lamour

**Jean-François Lamour** (s. 2. helmikuuta 1956) on ranskalainen poliitikko ja entinen miekkailija ja olympiavoittaja.

Moskovan 1980 olympialaisissa Jean-François Lamour oli maansa ainoa edustaja säilämiekkailussa. Hän sijoittui 21:nneksi ja oli ainoa ilman mitalia jäänyt ranskalaismiekkailija. Los Angelesin 1984 olympialaisissa hän voitti kultaa säilän henkilökohtaisessa kilpailussa ja sai hopeaa joukkuekilpailussa. Soulin 1988 olympialaisissa hän voitti toisen henkilökohtaisen kultamitalinsa. Barcelonan 1992 olympialaisissa hän sai pronssia sekä henkilökohtaisessa kilpailussa että joukkuekilpailussa.

Maailmanmestaruuskilpailuissa Lamour saavutti henkilökohtaisessa säilämiekkailussa pronssia Sofiassa 1986 ja kultaa Lausannessa 1987.

Urheilu-uransa jälkeen Lamour on toiminut poliitikkona. Hän oli Ranskan hallituksen ministeri 2002–2007 vastuualueenaan nuorisoasiat ja urheilu.

## Lähteet
* 
* sports123.com: miekkailun arvokisatilastoja
M/S Auto Baltic

**M/S Auto Baltic** () on suomalaisen Bore-varustamon omistuksessa oleva oleva sto-ro/autonkuljetuslaiva. Alus on rakennettu vuonna 1996 Kristiansundissa, Norjassa ja alun perin sen nimi oli *Transgard*. Kuollutta painoa *Auto Balticilla* on 6&nbsp;165 tonnia ja jääluokitus on 1A Super eli alus pystyy useimmissa jääolosuhteissa liikkumaan yksin. Alus on rekisteröity Suomen lipun alle ja sen kotisatama on Maarianhamina. Nykyään alusta käyttää UECC-varustamo, joka kuljettaa sillä henkilöautoja Euroopasta Suomeen. Kerrallaan autoja alukseen mahtuu 1&nbsp;530.

Auto Balticin sisaraluksia ovat M/S Auto Bay ja M/S Auto Bank. 

## Käyttöhistoria

21. tammikuuta 1996 alus laskettiin vesille. Kesäkuun puolivälissä se luovutettiin ahvenanmaalaisen Bror Husell Chartering Ltd:n omistukseen, joka rekisteröi sen Suomen lipun alle. Kotisatamaksi tuli Ahvenanmaalla sijaitseva Maarianhamina. Tuolloin laiva oli nimeltään *Transgard*. Tämän jälkeen alus aikarahdattiin Transfennican liikenteeseen, reitille Antwerpen–Rauma. Tammikuusta 2003 jouluun 2004 välisen ajan Transgard liikennöi Lyypekin ja Haminan välillä, jonka jälkeen se aikarahdattiin UECC:lle. Tammikuussa 2005 Transgard meni telakalle Puolaan, josta palattuaan aloitti liikennöinnin reitillä Bremerhaven–Hanko–Helsinki–Kotka. 

Vuonna 2005 Rettig Groupiin kuuluva Bore osti Bror Husell Charteringin, jolloin myös Transgard siirtyi uuden omistajan haltuun. Joulukuussa 2006 alus sai nykyisen *Auto Baltic* -nimensä.

## Lähteet

## Aiheesta muualla
*Fakta om Fartyg – M/S Transgard 
*Bore: M/V Auto Baltic  
*Auto Balticista UECC:n sivuilla
Avokantaiset

**Avokantaiset** eli **kantaitiöiset sienet** (Agaricomycotina, vanh. myös. Basidiomycetes, Hymenomycetes tai Gasteromycetes) on kantasienten alakaari. Siihen kuuluu kolme luokkaa. Sienten taksonomia on vaihdellut eri aikoina ja eri lähteissä, ja joissakin avokantaiset esitetään luokkatason taksoniksi (Agaricomycetes). 

Luokka on saanut nimensä itiöiden kasvutavasta. Suvulliset itiöt kasvavat avoimissa kannoissa eli *basidioissa*, kun taas kotelosienten (Ascomycota) itiöt sijaitsevat erillisessä umpinaisessa itiökotelossa.

Useimmat ruokasienet – helttasienet ja tatit – kuuluvat avokantaisiin. 

## Lähteet
Jack Zander

**Jack Zander** (3. toukokuuta 1908 – 17. joulukuuta 2007) oli yhdysvaltalainen animaattori, jonka ura kesti animaation kulta-ajalta 1980-luvulle saakka. Hän syntyi Kalamazoossa, Michiganissa, ja oli Pete Burnessin opiskelutoveri Chouinard Schoolissa. 

Zander oli mukana työstämässä mm. sellaista klassikkoa kuin *[[Puss Gets the Boot]]ia* (1940), jonka hahmot tulivat myöhemmin tunnetuiksi Tomina & Jerrynä. Hän oli vuonna 1981 ehdolla Emmy-palkinnon saajaksi.

Zander eli hyvin vanhaksi; häntä jopa haastateltiin hänen 99-vuotispäivänsä yhteydessä vuonna 2007. Hän kuoli vuoden 2007 joulukuussa.

## Lähteet
Ludwigskirche

**Ludwigskirche** on evankelinen kirkko saksalaisessa Saarbrückenin kaupungissa, Saarlandin osavaltiossa. Se edustaa barokin tyylisuuntaa ja lukeutuu kaupungin huomattavimpiin nähtävyyksiin.

## Historia
Ludwigskirchen ja sitä ympäröivän Ludwigsplatzin rakennutti ruhtinas Wilhelm Heinrich von Nassau-Saarbrücken. Suunnittelusta vastasi arkkitehti Friedrich-Joachim Stengel ja rakennustyöt käynnistettiin vuonna 1762. Wilhelm Heinrichin kuoleman jälkeen vuonna 1768 työt keskeytettiin rahapulan vuoksi. Ruhtinaan poika, Ludwig, saatti kirkon rakennustyöt päätökseen vuonna 1775. Kirkko vihittiin käyttöön saman vuoden elokuun 25. päivänä.

Vuosina 1885–1887 ja 1906–1911 kirkossa toteutettiin restauraatiotöitä. Toisessa maailmansodassa 5. lokakuuta vuonna 1944 kirkko vaurioitui merkittävästi. Jälleenrakentaminen aloitettiin vuonna 1949.

## Aiheesta muualla
* Tietoa Ludwigskirchestä Saarbrückenin alueen matkailusivustolla
Sydney Brenner

**Sydney Brenner** (13. tammikuuta 1927 – 5. huhtikuuta 2019) oli eteläafrikkalainen biologi. Hän voitti Copley-mitalin vuonna 1991 ja jakoi vuoden 2002 Nobelin lääketieteen palkinnon Horvitzin ja Sulstonin kanssa.

Brenner syntyi Germistonissa, johon hänen juutalaiset vanhempansa olivat muuttaneet Baltian maista. Hän opiskeli Witwatersrandin ja Oxfordin yliopistoissa.

Brenner sai Nobel-palkinnon töistä, jotka liittyivät yksilönkehitykseen ja ohjelmoituun solukuolemaan. Hänen ansioitaan on myös *[[Caenorhabditis elegans|Caenorhabditis]]*-sukkulamadon vakiinnuttaminen kehitysbiologian malliorganismiksi. 

Brenner oli Royal Societyn ja Ranskan tiedeakatemian jäsen. Hän kuului Yhdysvaltain kansalliseen tiedeakatemiaan vuodesta 1977. Hän oli Academia Europæan jäsen vuodesta 1989.

## Lähteet

## Aiheesta muualla
Stille Hilfe

**Die Stille Hilfe für Kriegsgefangene und Internierte** (*Sotavankien ja internoitujen hiljainen apu*), lyhyemmin **Stille Hilfe**, on saksalainen avustusjärjestö, joka perustettiin auttamaan toisen maailmansodan jälkeen pidätettyjä, tuomittuja ja paossa olleita natseja ja sotarikollisia.

Aluksi järjestö toimi maanalaisesti ja oli mukana auttamassa Adolf Eichmannin ja Josef Mengelen kaltaisia sotarikollisia pakenemaan Saksasta heti sodan jälkeen. Järjestö aloitti julkisen toiminnan 1951 ja sen johtajana toimi Isenburgin prinsessa Helene Elisabeth. Järjestön perustajajäseniin kuuluivat muun muassa entinen SS-Standartenführer William Spengler, joka toimi natsi-Saksassa RSHA:n osastonjohtajana ja SS-Obersturmbannführer Heinrich Malz, RSHA:n päällikön Ernst Kaltenbrunnerin henkilökohtainen avustaja.

Helene Elisabeth toimi myös keulakuvana, sillä hänellä oli hyvät suhteet aristokraatteihin ja myös katoliseen kirkkoon. Järjestö tuki sotaoikeudenkäynneissä tuomittuja natseja ja sotarikollisia ja heidän perheitään taloudellisesti. Oikeudenkäynneissä ja muutoksia hakiessa syytetyt saivat järjestöltä lakiapua.

Järjestön keulakuvana toimi myös Heinrich Himmlerin tytär Gudrun Burwitz.
Horsmakasvit

**Horsmakasvit** (Onagraceae) on kukkivien kasvien heimo. Siihen kuuluu noin 650 lajia, jotka jaetaan 20–24 sukuun. Heimon lajien kukassa on useimmiten neljä terälehteä ja neljä verholehteä, jotka suurina ja värillisinä saavat joskus kukan näyttämään kahdeksanterälehtiseltä.

Suomessa viihtyviin horsmakasveihin kuuluvat monien horsmalajien lisäksi esimerkiksi helokit (*Oenothera*), kuten isohelokki (*Oenothera missouriensis*).

## Horsmakasveihin kuuluvia sukuja
* *[[Boisduvalia]]*
* *[[Calylophus]]*
* *[[Calytophus]]*
* *[[Auringonpikarit|Camissonia]]* – auringonpikarit
* *[[maitohorsmat|Chamaenerion]]* – maitohorsmat (syn. *Chamerion*)
* *[[velholehdet|Circaea]]* – velholehdet 
* *[[silkkikukat|Clarkia]]* – silkkikukat eli klarkiat
* *[[horsmat|Epilobium]]* – horsmat eli hoikkahorsmat
* *[[verenpisarat|Fuchsia]]* – verenpisarat
* *[[kesäkynttilät|Gaura]]* – kesäkynttilät
* *[[Gayophytum]]*
* *[[Heterogaura]]*
* *[[Jussiaea]]*
* *[[moskiittokukat|Lopezia]]* – moskiittokukat
* *[[rusolehdet|Ludwigia]]* – rusolehdet
* *[[helokit|Oenothera]]* – helokit
* *[[Stenosiphon]]*

## Lähteet
* ITIS taksonomian lähde

### Viitteet

## Aiheesta muualla
* Laji.fi: Horsmakasvit (''Onagraceae'')
* Horsmakasvit (''Onagraceae'')
* Den virtuella floran: Onagraceae 
* Flora of China: Onagraceae
Brühlsche Terrasse

**Brühlsche Terrasse** on arkkitehtitoninen kokonaisuus ja suosittu nähtävyys saksalaisessa Dresdenin kaupungissa, Saksin osavaltiossa. Sitä reunustaa Elbe-joki ja Dresdenin jälleenrakennettu vanhakaupunki. Sen varrella sijaitsee muun muassa taidemuseo Albertinum ja  Dresdenin taideakatemia.

Brühlsche Terrassen nimi viittaa kreivi Heinrich von Brühliin, joka rakennutti alueelle palatsin vuonna 1737. Vuonna 1747 Saksin vaaliruhtinas lahjoitti koko alueen kreiville. Toisen maailmansodan Dresdenin pommituksissa vuoden 1945 helmikuussa alue tuhoutui täysin, ja se sittemmin jälleenrakennettiin.
Kate Mulgrew

**Katherine Kiernan Maria ”Kate” Mulgrew** (s. 29. huhtikuuta 1955 Dubuque, Iowa, Yhdysvallat) on yhdysvaltalainen näyttelijä.

Mulgrew syntyi Dubuquessa, Iowan osavaltiossa, irlanninkatolilaisten vanhempiensa kahdeksasta lapsesta toisena. Hän oli jo 12-vuotiaana vakuuttunut siitä, että yrittäisi näyttelijänuraa; hän pääsikin 17-vuotiaana Stella Adler Conservatory of Actingiin New Yorkiin. 

Mulgrewin ensimmäinen televisiorooli oli osa sarjassa *Ryan's Hope* vuosina 1975–1977. Hän esiintyi vuonna 1979 *[[Columbo]]*-sarjasta irrotetussa *Mrs. Columbossa*, josta hän sai Golden Globe-ehdokkuuden parhaasta naispääosasta draamasarjassa. Muita rooleja hänellä oli esimerkiksi sarjoissa *[[Dallas (televisiosarja)|Dallas]]*, *Murphy Brown* ja *Cheers*.

Mulgrew näytteli kapteeni Kathryn Janewayta televisiosarjassa *[[Star Trek: Voyager]]* vuosina 1995–2001.

Vuodesta 2013 Mulgrew näytteli Galina ”Red” Reznikovia televisiosarjassa *[[Orange Is the New Black]]* koko sarjan alusta loppuun saakka (2019), josta hän sai ensimmäisen Emmy-ehdokkuutensa parhaasta naissivuosasta komediasarjassa.

## Yksityiselämä
Mulgrewilla on kaksi poikaa (Ian Thomas ja Alexander James), jotka syntyivät hänen ensimmäisestä avioliitostaan Robert H. Eganin kanssa (1982–1993). Hän oli vuodesta 1999 vuoteen 2014 naimisissa ohiolaisen poliitikon Tim Haganin kanssa.

## Filmografia
### Televisiosarjat

### Elokuvat

### Teatteri

### Videopelit
* *Star Trek Voyger: Elite Force (2000) – kapteeni Kathryn Janeway
* *Run Like Hell* (2002) – tohtori Mek
* *Lords of Everquest (2003) – lady Kreya
* *Star Trek: Legacy* (2006) – amiraali Kathryn Janeway
* *Dragon Age: Origins* (2009) – Flemeth

## Lähteet

## Aiheesta muualla
*
Punainen planeetta (albumi)

**Punainen planeetta** on Tuomari Nurmion vuonna 1982 julkaistu albumi. Albumi on julkaistu CD:nä vuonna 1988 ja uudelleenmiksattuna monikanava-CD:nä vuonna 2005. Albumilta on julkaistu singlet "Herttua puhuu" / "On aika soittaa sinfonia" sekä "Punainen planeetta" / "Pikku julmuri". Kappaleet 1–4 sekä 7 ovat säveltäneet Tuomari Nurmio ja Ahti Marja-aho, muut kappaleet ovat Nurmion yksin säveltämiä. Kaikki sanoitukset on tehnyt Nurmio. Sovitukset ovat Tuomari Nurmion, Ahti Marja-ahon sekä Antero Jakoilan. 

*Helsingin Sanomien* Markku Fagerlund piti albumia yhtenä vuoden 1982 pakollisista levyhankinnoista: ”Etsiskelevän *[[Lasten mehuhetki|Mehuhetken]]* jälkeen *Punainen planeetta* on terävä sivallus mestarin kynästä. Se on samanaikaisesti summa Nurmion aikaisemmista levyistä ja pelinavaus kokonaan uuteen suuntaan.” Fagerlund kiinnitti huomiota erityisesti Ahti Marja-ahon merkittävään rooliin albumin teossa. *Suomen Kuvalehden* kevyen musiikin vuosikatsauksessa 1982 Jorma Tuominen piti albumia vuoden parhaana kotimaisena rockalbumina yhdessä Dave Lindholmin albumin *[[Aino (Dave Lindholmin albumi)|Aino]]* kanssa: ”Autiolle saarelle en enää lähtisi ilman Nurmion nerokasta vuolautta ja Daven sydämeenkäyvää naivismia.” Jake Nyman otti albumin mukaan kirjan *[[1001 albumia jotka jokaisen on kuultava edes kerran eläessään]]* suomenkieliseen laitokseen (2010). Vuonna 2022 *Helsingin Sanomien* yli 70 suomalaiselle musiikkialan vaikuttajalle kohdistamassa kyselyssä sadasta maailman parhaasta laulusta albumin nimikappale ylsi sijalle 90.

## Kappaleet
;A-puoli
#
#
#
#
#

;B-puoli
#
#
#
#
#

## Kokoonpano
* Tuomari Nurmio – laulu, kitara
* Antero Jakoila – kitara
* Ahti Marja-aho – bassokitara, kosketinsoittimet; laulu ("Levoton lapsi")
* Upi Sorvali – rummut

### Vierailevat muusikot
* Esko Heikkinen – trumpetti
* Esa Lehtola – sello
* Heikki Halme – saksofoni
* Juha Takanen – rummut (kappale ”On aika soittaa sinfonia”)

### Tuotanto
* Risto Hemmi – äänittäjä
* Måns Groundstroem – äänittäjä

## Lähteet
* Discogs - ''Punainen Planeetta'' kuvina
* Tuomari Nurmion epäviralliset kotisivut

### Viitteet

## Kirjallisuutta
*
William Link

**William Link** (15. joulukuuta 1933 – 27. joulukuuta 2020) oli yhdysvaltalainen tuottaja ja käsikirjoittaja. Hän syntyi Philadelphiassa, Pennsylvaniassa, ja valmistui Pennsylvanian yliopistosta. 

Link ja hänen tärkeä yhteistyökumppaninsa Richard Levinson pääsivät vuonna 1995 yhdessä Television Academy Hall of Fameen, toinen postuumisti; Link jatkoi itsenäisesti uraansa Levinsonin kuoltua vuonna 1987. Kaksikko työsti yhdessä mm. sellaisia sarjoja kuin *[[Columbo]]*, *Mannix*, *Ellery Queen* ja *[[Murhasta tuli totta]]*. 

Link palkittiin kolmella Edgar- ja kahdella Emmy-palkinnolla. Hän kirjoitti *Ellery Queen's Mystery Magazineen* ja *Alfred Hitchcock's Mystery Magazineen*. Hänen uraltaan jälkeen Levinsonin kuoleman ovat peräisin *Probe* (Isaac Asimovin kanssa, 1988) ja Bill Cosbyn tähdittämä sarja *The Cosby Mysteries* (1994–1995). 

## Lähteet
Veneveistämö

**Veneveistämö** on veneiden rakentamiseen tarkoitettu tila.

Veneveistämö oli alun perin venepuuseppien verstas, jossa veneenrakentajat käsityökaluin valmistivat puisia veneitä. Varhaisimmat veneet lienevät olleet haapioita tai honkioita. Varhaiset veneet tehtiin yhdestä järeästä puunrungosta, jota sisäpuolelta poltettiin ja veistettiin kirveillä ja talsoilla.

Nykyiset veneveistämöt tekevät veneitä myös muovista ja lasikuidusta. Veneen ja laivan ero on koossa, mutta niiden ero on kuin veteen piirretty viiva.

Suomalaisia veneveistämöjä ovat muun muassa Bella-Veneet Oy, Nautor Oy Ab, Baltic Yachts Oy, Nauticat Yachts Oy, Veneveistämö Syrjäsuo Oy, Veneveistämö Ensio Karonen, Sky Mirror Oy ja jo lopetettu Turun Veneveistämö.

## Lähteet
* Puuveneet 
* Luettelo veneveistämöistä
Manipulointi

**Manipulointi** tai **manipulaatio** (< lat. *manus*, 'käsi') voi tarkoittaa asiayhteydestä riippuen konkreettista käsittelyä tai esimerkiksi tarkoituksellista ohjailua ja harhaan johtamista.

* Psykologinen manipulointi on toimintaa, jonka avulla pyritään aktiivisesti vaikuttamaan toisten toimintaan ja ajatuksiin.
* Käyttäjän manipuloinnilla tarkoitetaan tietoturvaan liittyvää toimintaa, jonka tarkoituksena on saada tietokoneen käyttäjä antamaan pääsy salattuihin tietoihin. 
* Manipulaatiohoito on manuaalisesti eli käsin tehtyjä hoitotoimenpiteitä, joita tehdään esimerkiksi kiropraktiikassa.
* Kuvamanipulaatio on kuvatiedostojen käsittelyä.
* Tekniikassa manipulaatio tarkoittaa fyysistä käsittelyä.
* Kilpailumanipulaatio on urheilukilpailun tulokseen vaikuttamista vääristävällä tavalla
* Korttimanipulaatio on taikurien tekemä korttitemppu.
* Manipulaattori on käsittelylaite, joka on kauko-ohjattu tai yksinkertaisella ohjauksella varustettu automaattinen siirtolaite.
Erlitoun kulttuuri

**Erlitoun kulttuuri** 1850–1550 eaa. vallitsi varhaispronssikaudella Kiinassa Erlitou-nimisessä paikassa Keltaisenjoen lähistöillä.  Erlitou oli kaupunki, josta on löydetty asuntalojan lisäksi mm palatseja, työpajoja ja riittipaikkoja. Paikan ala on 3&nbsp;km². Erlitoussa asui enimmillään noin 24&nbsp;000 asukasta.
Kiinan historioitsijat ovat pitäneen sitä varhaisen, tarunomaisen, varmentamattoman Xia-dynastian keskuspaikkana, mutta läntiset tutkijat ovat olleet epäilevämpiä.
Kulttuurista on löydetty 200&nbsp;km läpimittaiselta alalta 500 löytöpaikkaa.

Kulttuuri vallitsi ensin Henanissa ja Shanxissa, myöhemmin Shaanxissa ja Hubeissa. Erlitoun asukasmäärä pieneni merkittävästi Shang-dynastian noustessa, mutta paikalla asuttiin vielä Shang-dynastian aikoihin.

## Erlitoun vaiheet

## Lähteet
* 
### Viitteet

## Aiheesta muualla
Kaisla

**Kaisla** tarkoittaa seuraavia:
* kaislat eli röyhykaislat (*Scirpus*), sarakasveihin kuuluva kasvisuku
* kaisla, yleisnimitys johonkin seuraavista suvuista kuuluvalle lajille:
** mukulakaislat eli merikaislat (*Bolboschoenus*)
** putkikaislat eli järvikaislat (*Schoenoplectus*)
** pallokaislat (*Scirpoides*)
** rassikaislat (*Fimbristylis*)
** ruskokaislat (*Blysmopsis*)
** tähkäkaislat (*Blysmus*)
** sädekaislat (*Cyperus*)
* Kaisla, veneveistämö
* Kaisla, naisen etunimi
* Kaisla, sukunimenä:
** Eila Kaisla, henkilöstöpalveluyhtiö Eilakaislan perustaja
** Hille Kaisla (1914–1940), miekkailija ja talvisodan aikainen joukkueenjohtaja
** Jan-Erik Kaisla (s. 1986), jääkiekkomaalivahti
** Karl-Gustav Kaisla (1943–2012), jääkiekkoerotuomari
** Tom Kaisla (s. 1974), monialayrittäjä, Eilakaisla-yhtiön ent. toimitusjohtaja
** Väinö Kaisla (1890–1964), jääkärieläinlääkintäeversti ja eläinlääketieteen tohtori.
Richard Levinson

**Richard Levinson** (7. elokuuta 1934 – 12. maaliskuuta 1987) oli yhdysvaltalainen tuottaja. Hän syntyi Philadelphiassa, Pennsylvaniassa, ja valmistui Pennsylvanian yliopistosta kandidaatin arvolla taloustieteistä vuonna 1956. 

Levinson oli mukana luomassa ja työstämässä useita menestyssarjoja, joista tärkeimpiä ovat *[[Columbo]]*, *Mannix*, *Ellery Queen* ja *[[Murhasta tuli totta]]*. Hän teki usein yhteistyötä William Linkin kanssa, ja kaksikko pääsikin vuonna 1995 yhdessä Television Academy Hall of Fameen.

Levinsonin työ ei rajoittunut yksinomaan televisioon, vaan hän myös käsikirjoitti ja tuotti elokuvia. Niistä yksi oli *Hindenburg* (1975). Levinsonille myönnettiin kolme Edgar- ja kaksi Emmy-palkintoa. Hän oli vuodesta 1969 naimisissa Rosanna Huffmanin kanssa, ja hänellä oli tytär Christine.

Levinson kuoli sydänkohtaukseen Los Angelesissa 52-vuotiaana.
Manipulaattori

**Manipulaattori** on käsittelylaite, joka on kauko-ohjattu tai yksinkertaisella ohjauksella varustettu automaattinen siirtolaite. **Waldoe** on yhdenlainen manipulaattori.

## Katso myös
* Teollisuusrobotti
Frank Fenner

**Frank John Fenner** (21. joulukuuta 1914 Ballarat, Australia – 22. marraskuuta 2010 Canberra, Australia) oli australialainen tiedemies, joka tuli tunnetuksi varsinkin ansioistaan virologian alalla. Parhaiten hän on tunnettu työstään isorokon hävittämisen parissa.

Fenner syntyi Ballaratissa ja valmistui Adelaiden yliopistosta. Hän oli toisessa maailmansodassa lääkärinä Australiassa, Palestiinassa, Egyptissä, Uudessa-Guineassa sekä Borneossa, ja sai vuonna 1949 stipendin Rockefeller-yliopistoon New Yorkiin.

Australiaan palattuaan Fenner pääsi mikrobiologian professoriksi Australian kansallisen yliopiston John Curtin School of Medical Researchiin Canberraan. Hänet palkittiin Japani-palkinnolla (1988) työstään ennalta ehkäisevän lääketieteen alueella sekä Royal Societyn Copley-mitalilla vuonna 1995. 

Fenner oli Yhdysvaltain kansallisen tiedeakatemian jäsenenä vuodesta 1977; hän oli lisäksi Royal Societyn ja vuodesta 1954 Australian tiedeakatemian jäsen. 

## Lähteet
Radio Ramona

**Radio Ramona** on Raumalla toimiva ja Rauman alueella kuuluva radiokanava. Ramonan musiikkilinja keskittyy kotimaiseen pop- ja rockmusiikkiin, höystettynä ulkomaalaisilla klassikoilla. Ramona kertoo paikallisuutisia ja selostaa suorina lähetyksinä kaikki Rauman Lukon pelit.

Radio Ramona aloitti toimintansa paikallisradiotoimilupien niin sanotussa toisessa aallossa 3. maaliskuuta 1988.

## Kuuluvuusalue

Ramona kuuluu Rauman, Eurajoen, Lapin, Laitilan, Euran, Luvian ja Pyhärannan alueella. Tällä alueella asuu noin 100&nbsp;000 ihmistä. Kohderyhmäksi ilmoitetaan 30–54-vuotiaat.

## Lähteet

## Aiheesta muualla
* Ramonan kotisivut
Yangshaon kulttuuri

**Yangshaon kulttuuri** oli esihistoriallinen, kivikautinen maataviljelevien kylässä asuvien ihmisten muodostama kyläkulttuuri Kiinassa noin 5000–3000 eaa. Se sijaitsi Keltaisenjoen keskijuoksulla. Tunnetuin jäänne on Banpon kylä.

Yangshaon varhainen kulttuuri kukoisti Keltaisenjoen keskijuoksulla, Keltaisenjoen, Weijoen ja Fenjoen yhtymäkohdassa. Alueella oli lehtimetsää ja lössiaroa. Yangshaon kulttuuriin liittyen on löytynyt hakkuja, lapioita ja kaivukepin painoja. Kotieläiminä pidettiin koiria, sikoja, nautoja, lampaita ja vuohia. Karjanhoito oli ehkä tullut lännestä. Hirssi käsitti jopa 90% ravinnosta. Jo tällöin oli onttokolmijalkaisia saviastioita, jotka olivat myöhemmälle ajalle tyypillisiä. Yangshaon keramiikka oli mello hyvin tehtyä. Saviastiat oli maalattu mustalla värillä punaiselle pohjalle, käsin tehtyä ja hitaalla savenvalajan pyörällä tournettella viimeisteltyä, dreijaa ei tunnettu.

Yangshaon kulttuurin ajalta on löydetty kupariesineitä, luultavasti vain taottuja. Kaudella kasvatettiin luultavasti jo silkkitoukkia.

## Viljalajit
Jo aiemmin alkanut hirssin viljely yleistyi huomattavasti Yangshaon kauden edetessä. Riisin viljely oli kadonnut kauden alussa Keltaisen joen keskijuoksulta, mutta palasi keskisellä Yangshaon kaudella takaisin.

## Yangshaon kulttuurin aikajako
*Banpo-vaihe (varhaisvaihe) 5000-4000 eaa. Löydettyjä kyliä: Weijoen laakson Shaanxin Banpo, Jiangzhai, Beishouling ja Dadiwan 
*Miaodigou-vaihe (keskivaihe) 4000-3500 eaa.  Yangshaon kulttuurin alue laajenee,  joillain alueilla asutuksen järjestymistä hieratkikoiksi ts: pieniä, suuria asutuksia jne, mm Länsi-Henanissa. Ensi kertaa eliittihaudoissa käytetyä sinooperiväriä. Mm Jiangzhin kylä. Västö kasvoi kaudella nopeasti päätellen kylien koosta Henanissa jopa 90 ha kokoisia asutuskeskuksia. Xianyang 130 ha. Himeman myöhemmin Anban (Fufeng), jossa julkisia rituaalirakennuksia. Samaan aikaan henanissa 3-portainen asutushiearkia: suuria 45-90 ha keskuksia, keskisuuria 27-36 ha keskuksia ja pieniä alle 20 ha keskuksia. Esim Henanin alueen  Xipo kattoi 40 ha. Tämä on 10 kertaa enemmän kuin Yanshaon alkuvaiheen kylät samalla alueella. Xipon aikainen Dadiwan Gansussa kattoi 50 ha, Gansun keskustassa kohotettu tasanne. 
*Yangshaon kulttuurin  myöhäisvaihe noin 3500-3000 eaa.: asutushieararkiat leviävät laajemmalle, nykyisen ZhengZhoun lähellä olevalle 25 ha laajuiselle Xishanin kylälle rakennettiin ensimmäiset puristetusta maasta tehdyt muurit
**Samaan aikaan lännessä Majiajyon kulttuuri 3300-2000 eaa., joka kehittyi Keski-Yangshaosta (Miaodigousta)

## Väestön kasvu
.219 km2 tutkitulla alueella yliluon laaksossa Henanissa  Yangshaon alkuvaiheessa 5 kylää yhteensä 2,3 ha alueella, mutta 46 ha 10 asutuskeskuksessa keksi-Yangshaossa, ja 76 ha 30 asutuskeskuksessa Yangshaon loppuvaiheessa.  

## Yangshaon jälkeen
Yangshaon jälkeen oli myöhäisvaihe, jolta ajalta on löydetty ensimmäiset lössirakenteet, ns. rammed earth keksi-Henanin Xishanista. Yangshaon jälkeen tuli lännessä Majiayaon kulttuuri, keksualueelle levisi Longshanin kulttuuri noin 3000 eaa.

## Katso myös
*Hongshanin kulttuuri

## Lähteet
Mahalia Jackson

**Mahalia Jackson** [məˈheɪljə] (26. lokakuuta 1911 – 27. tammikuuta 1972) oli yhdysvaltalainen gospel-laulaja. 

Jackson syntyi New Orleansissa ja menetti äitinsä ollessaan kuusivuotias. Hän joutui tätinsä huostaan, ja lapsuusvuodet täytti ankara työnteko. Hän aloitti laulu-uransa jo ennen muuttoaan Chicagoon 1927. Hän liittyi Johnson Brothers -kokoonpanoon, jonka hajottua hän aloitti soolouransa vuonna 1937. 

Jackson oli suosionsa huipulla 1940-luvun lopulla, 1950-luvulla ja 1960-luvun alussa. Hän aloitti oman radio-ohjelmansa CBS:llä ja sai vuonna 1954 kiinnityksen Columbia Recordsille. Hän esiintyi vuonna 1961 presidentti John F. Kennedyn virkaanastujaisissa.

Jacksonin viimeiseksi konsertiksi jäi esiintyminen Saksassa vuonna 1971. Hän esiintyi vielä sen jälkeen *The Flip Wilson Show'ssa* kotimaassaan. Häntä vaivasivat diabetes ja sydänvika, jotka johtivat hänen kuolemaansa 60 vuoden iässä. Hän sai kuolinvuonnaan Grammyn *Lifetime Achievement Awardin*. Hänet otettiin Gospel Music Hall of Fameen postuumisti vuonna 1978; hän kuuluu lisäksi Hollywood Walk of Fameen ja vuodesta 1997 Rock and Roll Hall of Fameen. 

## Huomionosoitukset
* GMA Gospel Music-kunniagallerian jäsen (1978)

## Lähteet
Ilkka Vuori (koripalloilija)

**Ilkka Johannes Vuori** (s. 28. tammikuuta 1986 Järvenpää) on suomalainen koripalloilija. 181-senttinen Vuori pelaa pääasiassa pelintekijänä. Riihimäkeläisen Kolmoskorin kasvatti pelasi 55 nuorten maaottelua, joissa pisteitä kertyi 399, ja lisäksi kuusi ottelua haastajamaajoukkueessa. Vuori valittiin Korisliigan vuoden puolustuspelaajaksi kaudella 2006–2007.

Vuori ilmoitti lopettavansa koripalloilijanuransa elokuussa 2015 loukkaantumisten vuoksi. Hän valmistui kauppatieteiden maisteriksi ja polvivammasta toivuttuaan palasi pelikentille tehtyään heinäkuussa 2018 sopimuksen M1DA:ssa pelanneen Lahti Basketballin kanssa.

## Saavutukset
* Korisliigan vuoden puolustuspelaaja kaudella 2006–2007
* Suomen mestaruus 2009
** SM-hopeaa 2004 ja 2007 
* Suomen cupin hopeaa 2004

## Katso myös
* Luettelo 500 syöttöä tehneistä Korisliiga-pelaajista

## Lähteet
* Ilkka Vuori Suomen Koripalloliitto

### Viitteet
Jonathan Larson

**Jonathan Larson** (4. helmikuuta 1960 – 25. tammikuuta 1996) oli yhdysvaltalainen musikaalien tekijä. Hänen tunnetuimpiin töihinsä kuuluu *[[Rent (musikaali)|Rent]]* (1996), johon hän teki sekä käsikirjoituksen että musiikin. 

Larson oli juutalainen ja opiskeli Adelphi Universityssä. Hän voitti uransa aikana Pulitzer-palkinnon ja useamman Tony-palkinnon. Hän sai vaikutteita Elton Johnin, The Whon ja Billy Joelin kaltaisilta rockmuusikoilta, mutta myös musikaalisäveltäjä Stephen Sondheimilta. 

Myös elokuvaksi tehdyn *Rentin* ohella Larsonin tuotantoon kuuluu muun muassa *tick, tick... BOOM!*

Larson kärsi elämänsä loppuvaiheissa rintakivuista ja pahoinvoinnista. Koska merkkejä mahdollisesta sydäninfarktista ei löytynyt, oireet tulkittiin vain influenssan tai stressin aiheuttamiksi. Varhain aamulla 25. tammikuuta 1996 hän kuitenkin kuoli aorttansa repeydyttyä; hän oli potenut Marfanin oireyhtymää. *Rent* sai kantaesityksensä tekijänsä ennenaikaista kuolemaa seuranneena yönä. 

Vuonna 2021 sai ensi-iltansa Lin-Manuel Mirandan ohjaama elämäkertaelokuva *[[Tick, Tick... Boom!]]*, jossa Larsonia esittää Andrew Garfield.
Tai-Pan

**Tai-Pan** on vuonna 1986 ensi-iltansa saanut yhdysvaltalainen draamaelokuva. Se perustuu James Clavellin samannimiseen romaaniin. 

*Tai-Pan* oli ensimmäinen kokonaan Kiinassa kuvattu Hollywood-elokuva.

## Juoni
Kaksi englantilaista liikemiestä Dirk Struan ja Taylor Brock kilpailevat Hongkongin liikemaailman herruudesta. Palkintona on oopiumia, kaunis nainen ja paljon rikkauksia. 

## Näyttelijät

Lähde: 

## Arvioita
*[[Video-opas|Video-oppaassa]]* vuodelta 1994 Kari Salminen sanoo *Tai-Panin* juonta saippuoiduksi ja melodramaattiseksi ja koristeellisten yksityiskohtien runsautta lähes mauttomaksi. Hän antaa elokuvalle yhden tähden viidestä, mikä vastaa sanallista arviota ”huono”. *VideoHound's Golden Movie Retriever* sanoo elokuvan esittelevän liian monia sivujuonia liian lyhyessä ajassa ja antaa sille puolitoista tähteä neljästä.

## Lähteet

## Aiheesta muualla
*
*Tai-Pan – Elokuva-artikkeli
Tracks

**Tracks** on yhdysvaltalaisen laulaja-lauluntekijä Bruce Springsteenin 4 CD:n kokoelma-boxi. Se julkaistiin 10. marraskuuta 1998, ja on Springsteenin järjestyksessään toinen "virallinen" kokoelma-albumi. Kokoelmalla on monia aiemmin julkaisemattomia kappaleita ja muita harvinaisuuksia.

## Kappaleet

### CD 1
# "Mary Queen of Arkansas" – 4:30
# "It's Hard to Be a Saint in the City" – 2:57
# "Growin' Up" – 2:42
# "Does This Bus Stop at 82nd Street?" – 2:05
# "Bishop Danced" – 4:23
# "Santa Ana" – 4:39
# "Seaside Bar Song" – 3:36
# "Zero and Blind Terry" – 5:59
# "Linda Let Me Be the One" – 4:29
# "Thundercrack" – 8:30
# "Rendezvous" – 2:53
# "Give the Girl a Kiss" – 3:57
# "Iceman" – 3:20
# "Bring on the Night" – 2:42
# "So Young and in Love" – 3:51
# "Hearts of Stone" – 4:33
# "Don't Look Back" – 3:00

### CD 2
# "Restless Nights" – 3:49
# "A Good Man Is Hard to Find (Pittsburgh)" – 3:19
# "Roulette" – 3:57
# "Dollhouse" – 3:36
# "Where the Bands Are" – 3:47
# "Loose Ends" – 4:05
# "Living on the Edge of the World" – 4:21
# "Wages of Sin" – 4:56
# "Take 'em as They Come" – 4:32
# "Be True" – 3:43
# "Ricky Wants a Man of Her Own" – 2:49
# "I Wanna Be With You" – 3:25
# "Mary Lou" – 3:24
# "Stolen Car" – 4:33
# "Born in the U.S.A." – 3:13
# "Johnny Bye-Bye" – 1:54
# "Shut Out the Light" – 3:51

### CD 3
# "Cynthia" – 4:17
# "My Love Will Not Let You Down" – 4:28
# "This Hard Land" – 4:52
# "Frankie" – 7:26
# "TV Movie" – 2:48
# "Stand on It" – 3:09
# "Lion's Den" – 2:21
# "Car Wash" – 2:10
# "Rockaway the Days" – 4:45
# "Brothers Under the Bridges" – 5:10
# "Man at the Top" – 3:26
# "Pink Cadillac" – 3:38
# "Two for the Road" – 2:02
# "Janey Don't You Lose Heart" – 3:29
# "When You Need Me" – 2:59
# "The Wish" – 5:20
# "The Honeymooners" – 2:09
# "Lucky Man" – 3:30

### CD 4
# "Leavin' Train" – 4:09
# "Seven Angels" – 3:30
# "Gave It a Name" – 2:53
# "Sad Eyes" – 3:52
# "My Lover Man" – 4:01
# "Over the Rise" – 2:42
# "When the Lights Go Out" – 3:09
# "Loose Change" – 4:24
# "Trouble in Paradise" – 4:45
# "Happy" – 4:56
# "Part Man, Part Monkey" – 4:33
# "Goin' Cali" – 3:06
# "Back in Your Arms" – 4:44
# "Brothers Under the Bridge" – 4:55
Parhaat – 20 suosikkisävelmää (Sauli Lehtosen albumi)

**Parhaat – 20 suosikkisävelmää** on vuoden 1994 tangokuninkaan Sauli Lehtosen kokoelma-albumi, joka julkaistiin vuonna 1998. Albumi sisältää Lehtosen 20 tunnetuinta kappaletta, kuten ”Tango Desiree” ja ”Mun aika mennä on”.

## Kappaleet
# Mun aika mennä on
# Kun yö on valoton
# Tulethan
# Bettina
# Illalla
# Sorsanmetsästys
# Yö äänetön
# Eron jälkeen
# Niin kauas sun luotasi
# Kun tanssit kanssani tangon
# Valtameressä on saari
# Elämäni tarina
# Hopeinen kuu
# Sydänsuruja
# Tango Desiree
# Lauantai-illan tango
# Iloinen Amsterdam
# Häävalssi
# Miller tango
# Hurmio

## Lähteet
Kamila Skolimowska

**Kamila Skolimowska** (4. marraskuuta 1982 Varsova – 18. helmikuuta 2009 Lissabon, Portugali) oli puolalainen moukarinheiton olympiavoittaja. 

Ensimmäisissä aikuisten arvokisoissaan Skolimowska kilpaili 15-vuotiaana Budapestin EM-kilpailuissa 1998 sijoittuen seitsemänneksi. Sydneyn 2000 olympialaisissa hän voitti 17-vuotiaana kultaa tuloksella 71,16. Hänestä tuli samalla kaikkien aikojen nuorin moukarinheiton olympiavoittaja, miehet mukaan lukien. Hän voitti EM-hopeaa 2002 ja EM-pronssia 2006. Edmontonin ja Osakan MM-kisoissa Skolimowska sijoittui neljänneksi.

Skolimowska voitti moukarinheiton Puolan-mestaruuden vuosina 1996–1997 ja 1999–2008. Hän heitti 17 aikuisten Puolan ennätystä; ensimmäisen 13-vuotiaana kesäkuussa 1996 (tulos 47,66 m) ja viimeisen toukokuussa 2007 Dohassa (76,83 m). Viimeisimmän ennätyksen rikkoi elokuussa 2009 Anita Wlodarczyk (77,20 m). Nuorten maailmanennätystä hän paransi viidesti.

Skolimowskan isä on painonnoston nuorten maailmanmestari ja olympiaedustaja Robert Skolimowski.

## Kuolema
Skolimowska kuoli 26-vuotiaana maajoukkueensa harjoitusleirillä Vila Real de Santo Antóniossa, Portugalissa keskeytettyään kuntosaliharjoitteen. Aluksi epäiltiin hänen saaneen sydänkohtauksen, mutta ruumiinavaus osoitti kuolinsyyksi keuhkoveritulpan.

## Henkilökohtaiset ennätykset
* Moukarinheitto: 76,83 metriä (2007) 

## Saavutuksia
* Olympiakultaa 2000
* EM-hopeaa 2002
* EM-pronssia 2006
* MM-kisojen 4. sija vuosina 2001 ja 2007
* Olympiakisojen 5. sija 2004
* MM-kisojen 7. sija 2005
* EM-kisojen 7. sija 1998
* MM-kisojen 8. sija 2003
* Kaikkien aikojen nuorin moukarinheiton olympiavoittaja 17-vuotiaana.
* Alle 20-v. EM-kultaa 1997
* Alle 18-v. MM-kultaa 1999
* 12 Puolan mestaruutta
* 17 Puolan ennätystä
* GP-finaalin voitto 2001
* Euroopan cupin superliigan voitto 2005
* Universiadien voitto 2005
* Euroopan talviheittocupin voitto 2006
* Maailmancupin voitto 2006
* IAAF:n yleisurheilufinaalissa toinen  ja 

## Lähteet
* 

### Viitteet
Li Ka-shing

**Li Ka-shing** (; s. 13. kesäkuuta 1928) on hongkongilainen liikemies. Hän on talouslehti *[[Forbes]]in* mukaan Aasian rikkain ja maailman kahdeksanneksi rikkain ihminen. Hänen varallisuutensa arvo on noin 21,3 miljardia dollaria.

Li toimii tällä hetkellä Hutchison Whampoan ja Cheung Kong Holdingsin johtajana. Shantoun yliopisto perustettiin hänen rahoittamanaan vuonna 1981. 

Li syntyi Chaozhoussa. *[[Asiaweek]]* nimitti hänet vuonna 2001 ”Aasian vaikutusvaltaisimmaksi mieheksi”. Hänelle on myönnetty Grand Bauhinia Medal; hän on lisäksi Brittiläisen imperiumin ritarikunnan ritari ja Kunnialegioonan komentaja. 

## Lähteet
Minbein kieli

**Minbei** (yksinkertaistetut merkit: 闽北语, perinteiset merkit: 閩北, pinyin: Mǐnběi) on sinotiibetiläisiin kieliin kuuluva kieli, jota puhutaan pääasiassa Kiinassa, Fujianin provinssin rannikkoalueilla.

Minbein katsotaan olevan elinvoimainen ja sen läheisiä sukulaiskieliä ovat mm. minnan ja mindong.

## Lähteet
Jane Kaczmarek

**Jane Kaczmarek** (s. 21. joulukuuta 1955) on yhdysvaltalainen näyttelijä. Hän esitti Loisin osan kansainvälisessä menestyssarjassa *[[Veljemme on nero]]* (2000–2006).

Wisconsinissa syntyneellä Kaczmarekilla on puolalaiset juuret. Hän opiskeli Wisconsin–Madisonin yliopistossa ja Yalen yliopistossa. Hänellä on ollut rooleja myös teatterissa ja useissa elokuvissa, joista yksi on *[[Pleasantville – Onnellisten kaupunki]]* (1998). Hän on jatkanut uraansa televisiossa *Veljemme on neron* päätyttyäkin 2006. Kaczmarek on ääninäytellyt *[[Simpsonit|Simpsoneissa]]* vierailevana äänenä tuomari Constance Harmia useassa jaksossa.

Kaczmarek meni 15. elokuuta 1992 naimisiin näyttelijä Bradley Whitfordin kanssa. Pari asuu Kaliforniassa vuosina 1997–2002 syntyneiden kolmen lapsensa kanssa. Kaczmarek sai 2004 lonkkaproteesin kroonisen niveltulehduksen vuoksi.

Kaczmarek on moninkertainen Emmy- ja Golden Globe -ehdokas. Hän voitti Satellite-palkinnon vuonna 2004.

## Filmografia
### Elokuvat

### Televisiosarjat

## Lähteet

## Aiheesta muualla

*
Milou

**Milou** on sarjakuvahahmo Tintin koira *[[Tintin seikkailut]]* -sarjakuvissa. Milou on uskollinen, sankarillinen ja neuvokas valkoinen karkeakarvainen kettuterrieri, joka pelastaa Tintin hengen useita kertoja.

## Tausta
Sarjakuvapiirtäjä Hergé loi Miloun jo Tintin ensimmäiseen seikkailuun *[[Tintti Neuvostojen maassa]]* (1929), ja se oli Tintin rinnalla sarjan loppuun asti. Milou on rodultaan karkeakarvainen kettuterrieri. Rotu oli vuoden 1929 tienoilla suosittu rohkeutensa, luonteensa ja älykkyytensä johdosta, joskin valkoinen oli sille epätavallinen väri. Myös Hergén suosiman lounasravintolan omistajalla oli kettuterrieri. Milou sai nimensä Hergén teini-iän ihastuksen Marie-Louise Van Cutsemin lempinimestä, joka oli myös Milou. Sarjakuvan Milou on kuitenkin uroskoira, minkä näkee siitä, että se nostaa takajalkaa, rehentelee sekä vikittelee tyttökoiria.

## Piirteet
Milou on perso ruoalle, juomalle ja nukkumiselle. Sen suosikkiruokaa on kana, jota sen nähdään ahmivan useissakin albumeissa. Myös luut ovat Miloun herkkua, ja se pitää myös viskistä, minkä seurauksena se toikkaroikin usein humalassa. Vaikka Milou onkin terrierille tyypillisesti rohkea koira, sillä on araknofobia eli Milou pelkää hämähäkkejä.

Miloulla on tarkka vaisto, sillä se tunnistaa epäilyttävät tyypit ennen isäntäänsä. Milou kommentoi Tintin edesottamuksia ironisesti ja varoitellen etenkin sarjan avausalbumeissa, kunnes kapteeni Haddock omaksuu kommentoijan roolin ja siirtää Miloun hiukan taka-alalle. Inhimillisistä piirteistään huolimatta Milou käyttäytyy usein myös kuin tavallinen koira: se nuuhkii, jäljittää, puree ja haukkuu.

## Lähteet
* 

### Viitteet